Luxemburská spoločnosť UPC DTH, ktorá prevádzkuje satelitnú platformu freeSAT na Slovensku a v Česku, dnes informovala o tom, že od 11. augusta 2014 budú dostupné programy vo vysokom rozlíšení Eurosport HD, Eurosport 2 HD, Nat Geo HD a HBO HD CZ výhradne z nových technických parametrov.
Zákazníci s vlastným satelitným prijímačom si tak budú musieť tieto programy do uvedeného dátumu naladiť podľa nižšie uvedených parametrov. V opačnom prípade nebudú môcť tieto programy sledovať. U zákazníkov, ktorí používajú box priamo od UPC DTH, sa zmena prejaví automaticky.
Programy Eurosport HD, Eurosport 2 HD, Nat Geo HD sú súčasťou programového balíčka freeSAT HD, ktorý operátor ponúka zákazníkom za mesačný poplatok 5 €. Súčasťou balíčka je viac ako 10 televíznych programov.
Prémiový program HBO HD je súčasťou balíčka HBO MaxPak (9,92 € mesačne). Pre príjem je samozrejme potrebný okrem predplatného aj satelitný HD prijímač.
Nové technické parametre pre príjem Eurosport HD, Eurosport 2 HD, Nat Geo HD a HBO HD CZ:
Družica: Thor 6 (0,8°W)
Frekvencia: 11 977 MHz
Polarizácia: Horizontálna
FEC: 3/4
SR: 30000
Norma: DVB-S2
Modulácia: 8PSK
Kódovanie: áno
Provider: ST